<classify> Hii ni mara ya 26 kwa Yanga ambayo kwa sasa inacheza mashindano ya kuwania kutwaa Kombe la Shirikisho Barani Afrika, kutwaa taji hilo tangu kuanza kwa Ligi Kuu Tanzania Bara mwaka 1965. Simba inafuatia katika rekodi hiyo baada ya kulitwaa taji hilo kwa mara 18.Nichukue nafasi hii kuipongeza Young Africans kwa ubingwa. Pia nizipongeze timu zote za Ligi Kuu Tanzania Bara kwa kushiriki na kufanya msimu wa Ligi Kuu Bara ya Vodacom 201516 kuwa wenye mafanikio, alisema Malinzi katika taarifa yake kwa vyombo vya habari jana, baada ya Yanga kufikisha pointi 71 ambazo haziwezi kufikiwa na timu nyingine 15 zilizoshiriki ligi hiyo.Pamoja na kutwaa ubingwa, Yanga imebakiwa na mechi mbili za ligi mkononi, dhidi ya Ndanda jijini Dar es Salaam keshokutwa na Mei 22, dhidi ya Majimaji mjini Songea.Aidha, amezikumbusha na kuhamasisha klabu zitakazoshiriki Ligi Kuu msimu wa 201617 kutoa maoni, mapendekezo, marekebisho ili kuboresha kanuni za uendeshaji wa ligi hiyo kwa msimu ujao.Ametaka maoni yapelekwe kwa njia ya maandishi moja kwa moja kwenye ofisi za Bodi ya Ligi Kuu Tanzania Bara TPLB au kwa njia ya barua pepe tplb.tplbyahoo. com  <topic>: MICHEZO 